Legend of Kaiia and Niheu. 449 



manu, e Kolea ma ; lilo an ilaila, holo aku nei o Hina." I aku o Kana ia Niheu : ''E 

 noho oe i luna nei o na waa, owau ke kii aku i ka makuahine a kaua." Ia wa ku ae 

 la o Kana i luna o na waa, o Kaumaielieli ma, a kiei ilio la maluna o Haupu, oni ae la 

 o Haupu a kiekie, pela no hoi o Kana o ke oni ana. Ma keia oni ana o Kana, ua hiki 

 i ka lanikuakea, ka lani lipolipo, ua punawelewele nae ke kino o Kana, no ka pololei i 

 ka make a ka ai, a me ka ia. 



Nolaila, nana ae la o Niheu ma ua wawae o Kana, i ka punawelewele a me ka 

 wiwi loa, a noouoo iho la ia, he make pololi. Kahea ae la o Niheu me ka leo nui ia 

 Kana: "Moe ia i Kona i o Uli, i ke kupunawahiue o kaua, i kahi o ka ai a me ka ia." 

 Ekolu la ke kahea ana a Niheu, lohe o Kana. A lohe o Kana i ka leo o Niheu, moe 

 aku la ia maluna o Molokai, a kau pono i luna o Haleakala, i luna pono o ke kuahiwi, 

 a ma keia moe ana a Kana ua puali o luna o ke kuahiwi o Haleakala, a hiki i keia wa. 



Ia Kana i hiki ai i Kona i o Uli la, moe iho la ia ma waho o ka hale. Ala ae la 

 o Uli i ke kakahiaka nui a hele i waho, nana iho la ia o Kana, o kana moopuna. Lalau 

 iho la ia a hoala ae la, hanai iho la i ka ai, a maona, iho mai la kona nui a hiki i na 

 wawae i luna o na waa, kahi a Niheu e noho ana. Nana ae la o Niheu a ike, ooki ae 

 la ia i kekahi wawae o Kana, no ka ukiuki o Niheu i ka ai ana o Kana a maona, nolaila, 

 holo ae la ka maeele a hiki i ke poo o Kana. Olelo mai o Uli ia Kana: "Ua huhu ko 

 kaikaina ia oe o Niheu, i ko ai ana a maona, nolaila, ooki keia i ko waewae. Ua make 

 ko hoapaio, ina oe i ala, e ala oe a maluna iho o ka puu o Haupu, hoaa iho oe i ko maka, 

 nana ia e oni ae, lalau iho oe i ka hui akau a hahai ae, a pela ka hui hema, alaila, pau 

 kona ikaika." 



A pau ka olelo ana a Uli ia Kana, ala mai la o Kana a kupono, a kiei maluna o 

 Haupu, hoaa iho la i na maka, ala ae la o Haupu a oni, i luna, lalau iho la o Kana i na 

 hui a hahai. Ma keia hai ana o na hui, ua pau ka mana o Haupu, ua keehi iho la o 

 Kana i ka puu a helelei, a ku kekahi mau puu liilii i loko o ke kai, o ia keia mau puu 

 loulu e ku la ma ka waha o Waikolu, a hiki i keia la. Ma keia make ana o Haupu, 

 ua pio ke 'lii o Kapepeekauila, a ua loaa o Hina, a lawe ia mai la a noho me kana kane 

 o Hakalanileo, a pela i pau ai ke kaua ana o Kana me ka puu o Haupu. 



